
住讜讟讛 诇讝 注"讘 - 驻讬专讜砖 砖讟讬讬谞讝诇抓

讗专讘注, 诪爪讜讜转 谞驻专讚讜转 诇讻诇 诪爪讜讛 讜诪爪讜讛, 讗专讘注 讜讗专讘注 砖讘讻诇诇 砖讘驻专讟 讛专讬 砖诪讜谞讛, 砖诪讜谞讛 讜砖诪讜谞讛 砖诇 "讘专讜讱" 讜砖诇 "讗专讜专" 讛专讬 砖砖 注砖专讛. 讜讻谉 讘住讬谞讬, 讜讻谉 讘注专讘讜转 诪讜讗讘 砖谞讗诪专: "讗诇讛 讚讘专讬 讛讘专讬转 讗砖专 爪讜讛 讛' 讗转 诪砖讛... 讘讗专抓 诪讜讗讘 诪诇讘讚 讛讘专讬转 讗砖专 讻专转 讗讬转诐 讘讞讜专讘" (讚讘专讬诐 讻讞, 住讟), 讜讻转讬讘 [讜谞讗诪专]: "讜砖诪专转诐 讗转 讚讘专讬 讛讘专讬转 讛讝讗转" 讜讙讜' (讚讘专讬诐 讻讟, 讞). 谞诪爪讗 讻讬 讘讻诇 讛诪拽讜诪讜转 讬讞讚 讻专转 注讬诪诐 讗专讘注讬诐 讜砖诪讜谞讛 讘专讬转讜转 (砖诇讜砖 驻注诪讬诐 砖砖 注砖专讛) 注诇 讻诇 诪爪讜讛 讜诪爪讜讛.


专' 砖诪注讜谉 诪讜爪讬讗 诪诪谞讬谉 讝讛 讗转 讛专 讙专讬讝讬诐 讜讛专 注讬讘诇, 砖诇讗 谞讗诪专讜 砖诐 讗诇讗 讞诇拽 诪谉 讛诪爪讜讜转, 讜诪讻谞讬住 讗讛诇 诪讜注讚 砖讘诪讚讘专. 


讜诪注讬专讬诐 砖讞讜诇拽讬诐 讛诐 讘驻诇讜讙转讗 讚讛谞讬 转谞讗讬 [讘诪讞诇讜拽转诐 砖诇 转谞讗讬诐 讗诇讛] 讚转谞讬讗 [砖砖谞讜讬讛 讘专讬讬转讗], 专' 讬砖诪注讗诇 讗讜诪专: 讻诇诇讜转 (爪讜讜讬讬诐 讻诇诇讬讬诐) 谞讗诪专讜 讘住讬谞讬 讜驻专讟讜转 (驻专讟讬 讛诪爪讜讜转) 讘讗讛诇 诪讜注讚. 专' 注拽讬讘讗 讗讜诪专: 讻诇诇讜转 讜驻专讟讜转 谞讗诪专讜 讘住讬谞讬, 讜谞砖谞讜 讘讗讛诇 诪讜注讚, 讜谞砖转诇砖讜 (谞讗诪专讜 驻注诐 砖诇讬砖讬转) 讘注专讘讜转 诪讜讗讘. 讜专' 砖诪注讜谉 住讘讜专 讻专' 注拽讬讘讗 专讘讜, 砖讬砖 诇诪谞讜转 讗转 讛专 住讬谞讬 讜讗讛诇 诪讜注讚 讻砖谞讬 诪拽讜诪讜转 砖讘讛诐 谞讬转谞讜 讻诇 讛诪爪讜讜转.


讜讗讬谉 诇讱 讻诇 讚讘专 诪爪讜讛 讜诪爪讜讛 砖讻转讜讘讛 讘转讜专讛 砖诇讗 谞讻专转讜 注诇讬讛 讗专讘注讬诐 讜砖诪谞讛 讘专讬转讜转.


专' 砖诪注讜谉 讘谉 讬讛讜讚讛 讗讬砖 讻驻专 注讻讜 讗诪专 诪砖讜诐 (讘砖诐) 专' 砖诪注讜谉: 讗讬谉 诇讱 诪爪讜讛 讜诪爪讜讛 砖讻转讜讘讛 讘转讜专讛 砖诇讗 谞讻专转讜 注诇讬讛 讗专讘注讬诐 讜砖诪谞讛 讘专讬转讜转 砖诇 砖砖 诪讗讜转 讗诇祝 讜砖诇砖转 讗诇驻讬诐 讜讞诪砖 诪讗讜转 讜讞诪砖讬诐 (讻诪谞讬讬谞诐 砖诇 讘谞讬 讬砖专讗诇 讘诪讚讘专), 砖讻诇 讗讞讚 诪讬砖专讗诇 拽讬讘诇 注诇 注爪诪讜 讗转 讚讘专讬 讛讘专讬转 诇注爪诪讜 讜讻注专讘 诇讻诇 讬砖专讗诇.


讗诪专 专讘讬: 诇讚讘专讬 专' 砖诪注讜谉 讘谉 讬讛讜讚讛 讗讬砖 讻驻专 注讻讜 砖讗诪专 诪砖讜诐 (讘砖诐) 专' 砖诪注讜谉, 讗讬谉 诇讱 讻诇 诪爪讜讛 讜诪爪讜讛 砖讘转讜专讛 砖诇讗 谞讻专转讜 注诇讬讛 讗专讘注讬诐 讜砖诪谞讛 讘专讬转讜转 砖诇 砖砖 诪讗讜转 讗诇祝 讜砖诇砖转 讗诇驻讬诐 讜讞诪砖 诪讗讜转 讜讞诪砖讬诐. 谞诪爪讗 诇讻诇 讗讞讚 讜讗讞讚 诪讬砖专讗诇 砖砖 诪讗讜转 讗诇祝 讜砖诇砖转 讗诇驻讬诐 讜讞诪砖 诪讗讜转 讜讞诪砖讬诐.


讜砖讜讗诇讬诐: 诪讗讬 讘讬谞讬讬讛讜 [诪讛 讛讛讘讚诇 讘讬谞讬讛诐] 讘讬谉 讚讘专讬 专' 砖诪注讜谉 讗讬砖 讻驻专 注讻讜 讜讚讘专讬 专讘讬? 砖谞专讗讛 砖讘讗 专讘讬 诇讛讜住讬祝 讚讘专讬诐 讜讗讬谉 讛转讜住驻转 讘讚讘专讬讜 讘专讜专讛. 讗诪专 专讘 诪砖专砖讬讗: 注专讘讗 讜注专讘讗 讚注专讘讗 [注专讘 讜注专讘 诇注专讘] 砖诇 讞讘讬专讜 讗讬讻讗 讘讬谞讬讬讛讜 [讬砖 讘讬谞讬讛诐], 砖诇讚注转 专讘讬 讻诇 讗讞讚 诇讗 专拽 注专讘 诇讞讘讬专讜 讗诇讗 讗祝 注专讘 诇砖诪讬专转 讗讜转讛 注专讘讜转 砖讞诇讛 注诇 讞讘讬专讜, 讜谞诪爪讗 诪住驻专 讛讘专讬转讜转 诪讜讻驻诇 讘诪住驻专 讻诇 讬砖专讗诇 驻注诐 谞讜住驻转.


讗 讚专砖 专' 讬讛讜讚讛 讘谉 谞讞诪谞讬 诪转讜专讙诪谞讬讛 [诪转讜专讙诪谞讜] 砖诇 专' 砖诪注讜谉 讘谉 诇拽讬砖: 讻诇 讛驻专砖讛 讻讜诇讛 砖诇 讘专讻讜转 讜拽诇诇讜转 诇讗 谞讗诪专讛 讗诇讗 讘谞讜讗祝 讜谞讜讗驻转, 砖讛专讬 谞讗诪专 砖诐


"讗专讜专 讛讗讬砖 讗砖专 讬注砖讛 驻住诇 讜诪住讻讛" 讜讙讜' (讚讘专讬诐 讻讝, 讟讜), 讜讻讬 讘"讗专讜专" 讘诇讘讚 住讙讬 诇讬讛 [讚讬 诇讜]? 讜讛专讬 讛讜讗 讻讜驻专 讘注讬拽专! 讗诇讗: 讝讛 讛讘讗 注诇 讛注专讜讛 讜讛讜诇讬讚 诪诪谞讛 讘谉 诪诪讝专, 讜讛诇讱 讛讘谉 砖诇讗 讬讻讜诇 讛讬讛 诇讘讜讗 讘拽讛诇 诇讘讬谉 讗讜诪讜转 讛注讜诇诐 讜注讘讚 注讘讜讚讛 讝专讛 鈥�/b> 讗专讜专讬谉 讗讘讬讜 讜讗诪讜 砖诇 讝讛 砖讻讱 讙专诪讜 诇讜. 讜讻讱 讻诇 讛讗诪讜专 讘拽诇诇讜转 诪转讬讬讞住 专拽 诇注讘讬专讜转 讛谞讜讘注讜转 诪转讜讱 讛谞讬讗讜祝.


转谞讜 专讘谞谉 [砖谞讜 讞讻诪讬诐]: 诪讛 砖谞讗诪专 "讜谞转转讛 讗转 讛讘专讻讛 注诇 讛专 讙专讝讬诐 讜讗转 讛拽诇诇讛 注诇 讛专 注讬讘诇" (讚讘专讬诐 讬讗, 讻讟), 诪讛 转诇诪讜讚 诇讜诪专? 讗诐 诇诇诪讚 砖转讛讗 讘专讻讛 注诇 讛专 讙专讬讝讬诐 讜拽诇诇讛 注诇 讛专 注讬讘诇 鈥�/b> 讛专讬 讻讘专 谞讗诪专 "讗诇讛 讬注诪讚讜 诇讘专讱 讗转 讛注诐 注诇 讛专 讙专讝讬诐" (讚讘专讬诐 讻讝, 讬讘), 讜讻转讬讘 讜谞讗诪专] "讜讗诇讛 讬注诪讚讜 注诇 讛拽诇诇讛 讘讛专 注讬讘诇" (讚讘专讬诐 讻讝, 讬讙)! 讗诇讗 诇讛拽讚讬诐 讗诪讬专转 讛讘专讻讛 诇讗诪讬专转 讛拽诇诇讛.


讬讻讜诇 讬讛讬讜 讻诇 讛讘专讻讜转 拽讜讚诪讜转 诇拽诇诇讜转 鈥�/b> 转诇诪讜讚 诇讜诪专: "讘专讻讛" 讜"拽诇诇讛" 讘诇砖讜谉 讬讞讬讚 鈥� 讘专讻讛 讗讞转 拽讜讚诪转 诇拽诇诇讛, 讜讗讬谉 讻诇 讛讘专讻讜转 拽讜讚诪讜转 诇拽诇诇讜转, 讗诇讗 诇驻讬 讛住讚专; 讘专讻讛 讜拽诇诇讛, 讘专讻讛 讜拽诇诇讛.


讜诇讛拽讬砖 讘专讻讛 诇拽诇诇讛, 诇讜诪专 诇讱: 诪讛 拽诇诇讛 谞讗诪专讛 讘诇讜讬诐 鈥�/b> 讗祝 讘专讻讛 讘诇讜讬诐, 讜诪讛 拽诇诇讛 讘拽讜诇 专诐 鈥�/b> 讗祝 讘专讻讛 讘拽讜诇 专诐, 讜诪讛 拽诇诇讛 讘诇砖讜谉 讛拽讜讚砖 鈥�/b> 讗祝 讘专讻讛 讘诇砖讜谉 讛拽讜讚砖. 讜诪讛 拽诇诇讛 讘讻诇诇 讜驻专讟 鈥�/b> 讗祝 讘专讻讛 讘讻诇诇 讜驻专讟, 讜诪讛 拽诇诇讛 讗诇讜 讜讗诇讜 注诇 砖谞讬 讛讛专讬诐 注讜谞讬谉 讜讗讜诪专讬诐 "讗诪谉" 鈥�/b> 讗祝 讘专讻讛 讗诇讜 讜讗诇讜 注讜谞讬谉 讜讗讜诪专讬诐 "讗诪谉".


讘 诪砖谞讛 讘专讻转 讻讛谞讬诐 讻讬爪讚 讛讬转讛 谞注砖讬转? 鈥� 讘诪讚讬谞讛 (诪讞讜抓 诇诪拽讚砖) 讗讜诪专 讗讜转讛 砖诇砖 讘专讻讜转, 砖诪驻住讬拽讬诐 讘讬谉 驻住讜拽 诇驻住讜拽 讜讛拽讛诇 注讜谞讛 "讗诪谉" 讘讬谞讬讛诐, 讜讘诪拽讚砖 讗讜诪专 讗讜转讛 讻讘专讻讛 讗讞转 讜讛注诐 注讜谞讛 讗讞专 讻讜诇谉 "讘专讜讱 讛' 讗诇拽讬诐 讗诇拽讬 讬砖专讗诇 诪谉 讛注讜诇诐 讜注讚 讛注讜诇诐", 讻讚专讱 砖讗讜诪专讬诐 讘诪拽讚砖. 讘诪拽讚砖 讗讜诪专 讗转 讛砖诐

